# Μάχη του Αλ-Καδισίγια

| Μάχη της αλ-Καντισίγια |
| --- |
| Μουσουλμανική κατάκτηση της Περσίας |
| Απεικόνιση της μάχης από χειρόγραφο του περσικού έπους *Σαχναμέ* (1614) |
| Ημερομηνία | 16–19 Νοεμβρίου 636 |
| Τόπος | Αλ-Καντισίγια, Σασσανιδική Αυτοκρατορία |
| Συντεταγμένες | ﻿ / ﻿ |
| Αποτέλεσμα | Νίκη των Ρασιντούν |
| Εμπλεκόμενες πλευρές |
|

|  |  |
| --- | --- |
|
Χαλιφάτο Ρασιντούν |
Αυτοκρατορία των Σασσανιδών |

 |
| Απολογισμός |
|

|  |  |
| --- | --- |
|
Βαριές |
Βαριές |

 |
|  Σχετικά πολυμέσα |
| δεδομένα () |

Η **μάχη του αλ-Καντισίγια** (αραβ.: Maʿrakat al-Qādisīyah, Περσ.: Mar'akat Nâbārd-e Qâdisiyeh έλαβε χώρα μεταξύ των στρατών τού χαλιφάτου Ρασιντούν και τής Περσίας των Σασσανιδών τον Νοέμβριο τού 636. Οδήγησε σε μία αποφασιστική νίκη για τον στρατό των Ρασιντούν, και θεωρείται μία από τις σημαντικότερες μάχες τής μουσουλμανικής κατάκτησης τής Περσίας, και κατ' επέκταση των πρώτων μουσουλμανικών κατακτήσεων στο σύνολό τους. Μετά την απώλεια τού αλ-Καντισίγια, ο στρατός των Σασσανιδών δεν μπόρεσε να αμυνθεί ενάντια στην πολιορκία τής Κτησιφώντας από τούς Ρασιντούν, αναγκάζοντας έτσι τούς Πέρσες να υποχωρήσουν από όλη τη Μεσοποταμία. Αυτή η εξέλιξη επέτρεψε περαιτέρω επιθέσεις των Ρασιντούν στην περσική ηπειρωτική χώρα, και κορυφώθηκε με την προσάρτηση τής Αυτοκρατορίας των Σασσανιδών το 651.

Πιστεύεται ευρέως ότι η προέλαση τού στρατού των Ρασιντούν στο αλ-Καντισίγια ξεκίνησε στις 16 Νοεμβρίου 636, και συνεχίστηκε για τις επόμενες τρεις ημέρες. Κατά τη διάρκεια τής μάχης, τα Σασσανιδικά στρατεύματα περιήλθαν σε αταξία μετά το τέλος τού στρατηγού τους, Ροστάμ Φαροχζάντ, υπό αβέβαιες συνθήκες. Η επακόλουθη κατάρρευση των θέσεών τους σηματοδότησε μία καταστροφική ήττα, που οδήγησε στην κατάληψη τής Κτησιφώντας από τον στρατό των Ρασιντούν, η οποία χρησίμευε ως η περσική πρωτεύουσα από την περίοδο των Πάρθων.

Η επιτυχία τού χαλιφάτου Ρασιντούν στην κατάληψη τής αλ-Καντισίγια, ήταν το κλειδί για την κατάκτηση τής Σασσανιδικής επαρχίας Ασοριστάν, και ακολουθήθηκε από σημαντικές μάχες στη Τζαλούλα και τη Ναχαβάντ. Η μάχη φέρεται να οδήγησε στην εγκαθίδρυση μίας συμμαχίας μεταξύ τής Σασσανιδικής αυτοκρατορίας και τής Ρωμαϊκής Αυτοκρατορίας. Αυτή η υποτιθέμενη συμμαχία, για τούς Ρωμαίους, υποκινήθηκε από την ταυτόχρονη εισβολή των Ρασιντούν στον Λεβάντε και την Αίγυπτο.

Το 2024 ακαδημαϊκοί και ερευνητές από το Πανεπιστήμιο τού Ντάραμ και το Πανεπιστήμιο τής αλ-Καντισίγια εντόπισαν ως πιθανό τόπο τής μάχης ένα ανοιχτό πεδίο, που βρίσκεται περίπου 19 χλμ νότια τής σημερινής Κούφας.

## Σημειώσεις

## Παραπομπές

## Πηγές

* Akram, A. I. (1970). *The Sword of Allah: Khalid bin al-Waleed, His Life and Campaigns*. Nat. Publishing House. Rawalpindi. ISBN 0-7101-0104-X.
* Crawford, Peter (2013). *The War of the Three Gods: Romans, Persians and the Rise of Islam*. Pen and Sword.
* Daryaee, Touraj (2014). *Sasanian Persia: The Rise and Fall of an Empire*. I.B. Tauris. σελίδες 1–240. ISBN 978-0857716668.
* Djaït, Hichem (1976). «Les Yamanites à Kūfa au ier siècle de l'Hégire» (στα γαλλικά). *Journal of the Economic and Social History of the Orient* **19** (2): 151–152.
* «634–637. Operations in Persia». *634–637. Operations in Persia*.
* Hitti, Phillip Khuri (2005). *The Origins of the Islamic State*. σελ. 415.
* Inlow, E. Burke (1979). *Shahanshah: A Study of Monarchy of Iran*. Motilal Banarsidass.
* Lewental, D. Gershon. «Qadesiya, Battle of». *Qadesiya, Battle of*.
* Lewental, D.. «Rostam b. Farroḵ-Hormozd». *Rostam b. Farroḵ-Hormozd*.
* Morony, M.. «Arab ii. Arab conquest of Iran». *Arab ii. Arab conquest of Iran*.
* Pourshariati, Parvenah (2011). *Decline and Fall of the Sasanian Empire*. I.B. Tauris.
* Shahbazi, A. Shapur. «Sasanian Dynasty». *Sasanian Dynasty*.
* Laffin, John (1986). *Brassey's Dictionary of Battles*. Barnes & Noble. ISBN 0760707677.

## Περαιτέρω ανάγνωση

* Deadman, William M.; Jotheri, Jaafar; Hopper, Kristen; Almayali, Rajwan; al-Luhaibi, Ahmed A.; Crane, Anthea (2025). « Εντοπίζοντας την αλ-Καντισίγια: χαρτογραφώντας την πιο διάσημη τοποθεσία της πρώιμης ισλαμικής κατάκτησης του Ιράκ ». *Αρχαιότητα*